section_heading: Prvi književni pokušaji
paragraph_text: U Pragu pod utjecajem mladog studenta medicine Václava Bolemíra Nebeského i književnika Karla Jaromíra Erbena počinje pisati češkim jezikom. Njezina prva pjesma „Ženama češkim” je na nagovor Nebeskeho objavljena 5. travnja 1843. u časopisu Cvijeće. Obrazovan i nježan pjesnik na kraju je ipak prekinuo njihovu vezu i otišao studirati u Beč. Ona se nakon njegovog odlaska teško razboljela. Godine 1843. se obitelj odselila u Domažlice, gdje je djelovala kao prvi nacionalni buditelj. Godine 1847. napuštaju Domžlice, a sljedeće 1848. je Josef Němec optužen za zavjeru, nekoliko puta je premještan i godine 1850. je premješten u Ugarsku, a Božena se s djecom odselila u Prag i povezala s književnicima. Uzdržavala se pranjem, čišćenjem. Povremeno je uspjela nešto objaviti. Živjela je u teškim uvjetima, često na dug.